cyanic-selkie/wikianc huggingface dataset:
চন্দ্রপুর বিশ্ববিদ্যালয়
অবস্থান
থাম্ব|200px|কমলাকান্ত গুপ্তের "কপার প্লেটস অব সিলেট" গ্রন্থ থেকে চন্দ্রপুর বিষয়ের মানচিত্র পশ্চিমভাগ তাম্রশাসনের পাঠোদ্ধারকারী কমলাকান্ত গুপ্ত, গবেষক রমেশচন্দ্র মজুমদার, যদুনাথ সরকার, সরকারি কর্ম কমিশনের চেয়ারম্যান ড. মোহাম্মদ সাদিক চন্দ্রপুরের কথা উল্লেখ করেন। কমলাকান্ত গুপ্ত ও অন্যান্য ইতিহাসবিদেরা তাম্রশাসনে চন্দ্রপুর বিষয়ের সীমানা নির্ধারণ করা আছে বলে জানান। চন্দ্রপুরের উত্তরে কোসিয়ার নদী, দক্ষিণে মণি নদী, পূর্বে বৃহৎ-কৌট্টালিসীমা, ইন্দেশ্বরের পাহাড়ি এলাকা (লাতু, আদমারি, আদম আইল, পাথারিয়া বা লংলা পর্বত) এবং পশ্চিমে জঙজু খাতক, কাষ্টণ্য খাতক ও বেত্রঘঙ্ঘী নদী ছিল। কমলাকান্ত গুপ্ত কোসিয়ারকে বর্তমানের কুশিয়ারা ও মণি নদীকে বর্তমানের মনু নদী হতে পারে বলে ধারণা প্রকাশ করেন। কিন্তু পূর্ব-পশ্চিমের সীমা নিয়ে তিনি অনিশ্চয়তা প্রকাশ করেছেন। অনেকে বৃহৎ-কোট্টালিকে ত্রিপুরার ত্রিশিরা প্রস্তরখণ্ড (যা ঊনকোটি নামে পরিচিত) হিসেবে দাবি করলেও কমলাকান্ত গুপ্ত তা কোনো বৃহৎ বৃহৎ পুলিশ ঘাঁটি বা কোতোয়ালি হতে পারে বলে মন্তব্য করেন। এছাড়া পশ্চিম সীমার জঙজু খাতক, কাষ্টণ্য খাতক ও বেত্রঘঙ্ঘী নদী পরস্পর সংযুক্ত তিনটি আলাদা নদী হতে পারে বলে ধারণা করেন। এর মধ্যে বেত্রঘঙ্ঘী হবিগঞ্জের দিনারপুর পাহাড়ের পশ্চিমে অবস্থিত গুঙ্গাই নদী হতে পারে বলেও উল্লেখ করেন। এছাড়া পশ্চিম সীমার নদীগুলো খোয়াই, করাঙ্গী, বেত্রা ও বিবিয়ানা নদী হতে পারে বলে ধারণা করা হয়।
আবার অধ্যাপক নৃপেন্দ্রলাল দাশ এর মতে পশ্চিমভাগ তাম্রশাসনটি রাজনগর থেকে এবং পার্শ্ববর্তী শ্রীমঙ্গলের কালাপুর ও বিয়ানীবাজারের নিধনপুরে যেহেতু বিভিন্ন রাজাদের তাম্রশাসন পাওয়া গিয়েছে, এ সীমার মধ্যেই যেকোনো স্থানই চন্দ্রপুরের সম্ভাব্য স্থান হতে পারে। অন্যদিকে নিধনপুর তাম্রশাসনের পাঠোদ্ধারকারী পদ্মনাথ ভট্টাচার্য বিদ্যাবিনোদ চন্দ্রপুর হবিগঞ্জে ছিল বলে মত দেন।
১২৩৫
১২৩৫ গ্রেগরীয় বর্ষপঞ্জির একটি সাধারণ বছর।
চন্দ্রপুর বিশ্ববিদ্যালয়
অবস্থান
২০২০ সালের জুলাই-আগস্ট মাসে প্রত্নতত্ত্ব অধিদপ্তর মৌলভীবাজার জেলার জুড়ী উপজেলার সাগরনাল ইউনিয়নের দিঘীরপাড় গ্রামে চন্দ্রপুর বিশ্ববিদ্যালয়ের সম্ভাব্য স্থান ধরে অনুসন্ধান শুরু করে। সাগরনালে নয়টি মঠের অন্তত একটি মঠ থাকার সম্ভাবনা রয়েছে। তবে সাগরনালের সীমান্তবর্তী ত্রিপুরার উত্তর ত্রিপুরা জেলায় চন্দ্রপুর নামে একটি শহর ও চাবাগান রয়েছে।
প্রত্নতাত্ত্বিক অনুসন্ধান
তাম্রশাসনের পাঠোদ্ধারকারী কমলাকান্ত গুপ্ত তাঁর ১৯৬২ সালে প্রকাশিত "মহারাজা শ্রীচন্দ্রের নবলব্ধ প্রাচীন (পশ্চিমভাগ) তাম্রশাসন" প্রবন্ধে চন্দ্রপুর বিষয়ে বিষয়পতি বা জেলার অধিপতির বসবাসের জন্য "শ্রীচন্দ্রপুর" বা "চন্দ্রপুর" নামে একটি নগর ছিল বলে ধারণা প্রকাশ করেন। এই নগরে একটি মঠ বা বিহার থাকার সম্ভাবনার কথা জানিয়ে কমলাকান্ত গুপ্ত তা অনুসন্ধানের তাগিদ দেন। ১৯৫৮ সালে পশ্চিমভাগ তাম্রশাসনের মাধ্যমে প্রথম চন্দ্রপুর বিশ্ববিদ্যালয়ের ব্যাপারে জানা গেলেও, এর ৬২ বছর পর ২০২০ সালে প্রথম প্রত্নতাত্ত্বিক অনুসন্ধান শুরু হয়।
২০২০ সালের ১৫ জুলাই বাংলাদেশ প্রত্নতত্ত্ব অধিদপ্তর থেকে "চন্দ্র বংশীয় রাজা শ্রীচন্দ্র কর্তৃক স্থাপিত কথিত শ্রীহট্টের চন্দ্রপুর বিশ্ববিদ্যালয় ও পুরাকীর্তি সম্পর্কে সরেজমিন জরিপ ও পরিদর্শন প্রতিবেদন প্রয়োজন" উল্লেখ করে সিলেট, চট্টগ্রাম ও কুমিল্লা আঞ্চলিক প্রত্নতত্ত্ব অধিদপ্তরকে চিঠি দেওয়া হয়। চিঠিতে বিশ্ববিদ্যালয় ও পুরাকীর্তি অ্যান্টিকস অ্যাক্ট ১৯৬৮ অনুসারে সংরক্ষণ ও সংস্কারের সুযোগ অনুসন্ধানের জন্য সরেজমিন পরিদর্শনের নির্দেশনা দেওয়া হয়। সে অনুসারে ২৫ জুলাই থেকে অনুসন্ধান শুরু হলেও চন্দ্রপুর বিশ্ববিদ্যালয়ের অবস্থান শনাক্ত করা যায়নি। তবে এসব স্থানে মৃৎপাত্র ও ইটের নিদর্শন এবং পুঁতি পাওয়া গেছে। বৌদ্ধ বিহার না থাকলেও এখানে নৌবন্দরের মতো কিছু থাকতে পারে বলে ধারণা করা হয়। এ কারণে অধিদপ্তর কর্তৃক শুষ্ক মৌসুমে জুড়ীর সাগরনাল, রাজনগরের পশ্চিমভাগ ও কুলাউড়ার কমলা রানির দীঘিতে খননকাজ চালানোর পরিকল্পনা রয়েছে।
গুরুত্ব
শ্রীহট্ট অঞ্চলে চন্দ্রপুর বিশ্ববিদ্যালয় নালন্দা, তক্ষশীলা, মহাস্থানগড় বা ওদন্তপুরীর মতো বৃহৎ ধর্মীয় শিক্ষা প্রতিষ্ঠান ছিল, যা সময়কাল বিবেচনায় অক্সফোর্ড, ক্যামব্রিজ বা জগদ্দল বিহার থেকেও প্রাচীন। এই বিশ্ববিদ্যালয়টি বৌদ্ধ শাসকদের প্রতিষ্ঠিত অন্যান্য মঠ থেকে সম্পূর্ণ স্বতন্ত্র। কেননা চান্দ্র ব্যাকরণ ছাড়া বিশ্ববিদ্যালয়ের পাঠ্য সকল বিষয়ই মূলত হিন্দুশাস্ত্র এবং এর শিক্ষার্থীরাও ছিলেন মূলত ব্রাহ্মণ। মূলত ব্রাহ্মণরাই এই মঠগুলোর পরিচালনার দায়িত্বে ছিলেন।
পশ্চিমভাগ তাম্রশাসনে মহারাজা শ্রীচন্দ্র বৌদ্ধ চন্দ্রপুর বিশ্ববিদ্যালয়ের নয়টি মঠে ভূমি দান করেছেন। শ্রীচন্দ্র বৌদ্ধ ধর্মাবলম্বী হলেও তিনি মূলত বুদ্ধের নামে হিন্দু মঠ ও ব্রাহ্মণদের ভূমি দান করেছেন, যেখানে চতুর্বেদ অনুশীলন করা হতো। কমলাকান্ত গুপ্ত এই দানকে বৌদ্ধ রাজাদের মধ্যে ব্যতিক্রমধর্মী বলে মন্তব্য করেছেন।
প্রমীলা গুপ্ত
প্রমীলা গুপ্ত ( ১৯১২- ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন একজন ব্যক্তিত্ব, বিপ্লবী নেত্রী এবং অগ্নিকন্যা।
পরিবার
প্রমীলা গুপ্ত ১৯১২ সালে লাকসামে জন্মগ্রহণ করেন। কিন্তু পিতৃভূমি ছিল ঢাকার বিক্রমপুরের মধ্যপাড়া গ্রামে। তার পিতার নাম কুমুদিনী গুপ্ত ও মাতার নাম কাদম্বিনী দেবী। তার মাসতুতো বোন সুশীলা দাশগুপ্ত।
উদ্বেগমূলক ব্যাধি
উদ্বেগমূলক ব্যাধি হল এক শ্রেণীর মানসিক ব্যাধি যার বৈশিষ্ট্য হল উদ্বেগ ও ভয়ের গুরুত্বপূর্ণ অনুভূতি। উদ্বেগ হল ভবিষ্যতের ঘটনাগুলির বিষয়ে দুশ্চিন্তা আর ভয় হল বর্তমান ঘটনাগুলির ওপরে প্রতিক্রিয়া। এই অনুভূতিগুলি শারীরিক লক্ষণ ঘটাতে পারে, যেমন দ্রুত হৃৎস্পন্দন ও অস্থিরতা। সাধারণ উদ্বেগমূলক ব্যাধি, সুনির্দিষ্ট ভীতি, সামাজিক উদ্বেগমূলক ব্যাধি, আলাদা হওয়ার উদ্বেগমূলক ব্যাধি, খোলা জায়গার প্রবল ভীতি, আতঙ্কজনিত ব্যাধি, ও সিলেক্টিভ মিউটিজম সহ অনেকগুলি উদ্বেগমূলক ব্যাধি আছে। কিসের ফলস্বরূপ লক্ষণগুলি দেখা দেয় সেই অনুযায়ী ব্যাধিটির পার্থক্য হয়। মানুষের প্রায়ই একাধিক উদ্বেগমূলক ব্যাধি হয়।
উদ্বেগমূলক ব্যাধিগুলির কারণ হল জিনগত ও পরিবেশগত কারণগুলির একটি সংমিশ্রণ। ঝুঁকির কারণগুলিতে অন্তর্ভুক্ত আছে শৈশবে নির্যাতন, মানসিক ব্যাধির পারিবারিক ইতিহাস ও দারিদ্র্য। উদ্বেগমূলক ব্যাধিগুলি প্রায়ই অন্যান্য মানসিক ব্যাধির সঙ্গে ঘটে, নির্দিষ্টরূপে গুরুতর বিষাদজনিত ব্যাধি, ব্যক্তিত্ব সংক্রান্ত ব্যাধি, ও নেশার জিনিস ব্যবহার সংক্রান্ত ব্যাধি। রোগনির্ণয় করার জন্য, সাধারণভাবে কমপক্ষে ৬ মাস ধরে লক্ষণগুলি উপস্থিত থাকা প্রয়োজন, পরিস্থিতির জন্য যা প্রত্যাশিত তার চেয়ে বেশি হওয়া উচিত এবং কাজকর্ম কমে যাওয়া উচিত। অন্য যে সব সমস্যার ফলস্বরূপ একই রকম লক্ষণ দেখা দিতে পারে তার অন্তর্ভুক্ত হল হাইপারথাইরয়েডিজম; হৃদরোগ; ক্যাফিন, মদ, বা গাঁজা ব্যবহার; এবং সুনির্দিষ্ট কিছু মাদক থেকে প্রত্যাহার ইত্যাদি।
চিকিৎসা ছাড়া উদ্বেগমূলক ব্যাধিগুলি থেকে যায়। চিকিৎসার মধ্যে অন্তর্ভুক্ত হতে পারে জীবনযাত্রার পরিবর্তন, পরামর্শদান, ও ওষুধ। সাধারণত এক ধরনের কগনিটিভ বিহেভিয়ারাল থেরাপির সঙ্গে পরামর্শদান করা হয়। বিষণ্ণতা-নিরোধক ঔষধ, বেঞ্জোডায়াজেপাইন, বা বিটা ব্লকারের মত ওষুধগুলি লক্ষণগুলির উন্নতি ঘটাতে পারে।
প্রায় ১২% মানুষ কোনো এক বছরে উদ্বেগমূলক ব্যাধিতে আক্রান্ত হয়, এবং ৫% থেকে ৩০% মানুষ জীবনের কোনো এক সময়ে এতে আক্রান্ত হয়। এটা পুরুষদের তুলনায় নারীদের ক্ষেত্রে প্রায় দ্বিগুণ বেশি হয় এবং সাধারণভাবে ২৫ বছর বয়সের আগেই শুরু হয়। সবচেয়ে সাধারণ হল সু্নির্দিষ্ট কিছু ভীতি যা প্রায় ১২% মানুষকে প্রভাবিত করে এবং সামাজিক উদ্বেগমূলক ব্যাধি যা ১০% মানুষকে তাদের জীবনের কোনো এক মুহূর্তে প্রভাবিত করে। এগুলি ১৫ ও ৩৫ বছরের মাঝামাঝি বয়সের মানুষদের সবচেয়ে বেশি প্রভাবিত করে এবং ৫৫ বছর বয়সের পরে অনেক কম ঘটে। যুক্তরাষ্ট্র ও ইউরোপে এর হার উচ্চতর।
পিএফডিসি সানসিল্ক ফ্যাশন উইক
২০১০
১ম পিএফডিসি সুনসিল্ক ফ্যাশন সপ্তাহটি ১৬–১৯, ফেব্রুয়ারি লাহোরে অনুষ্ঠিত হয়েছিল।
২০১১
২০১৩ সালে লাহোর ও করাচিতে তৃতীয় পিএফডিসির সানসিল্ক ফ্যাশন সপ্তাহ অনুষ্ঠিত হয়েছিল।
২০১২
পঞ্চম পিএফডিসি সুনসিল্ক ফ্যাশন সপ্তাহটি ২০১২ সালের এপ্রিল মাসে অনুষ্ঠিত হয়েছিল, অনুষ্ঠানের স্থান ছিল এক্সপো সেন্টার লাহোর ।
পঞ্চানন নিয়োগী
অধ্যাপক পঞ্চানন নিয়োগী  (Professor Panchanan Niyogi or Professor Panchanan Neogi) (৪ অক্টোবর, ১৮৮৩ - ৫ জুন, ১৯৫০) ছিলেন একজন গ্রিফিথ পুরস্কার প্রাপ্ত খ্যাতনামা বাঙালি রসায়নবিদ।
জন্ম ও সংক্ষিপ্ত জীবনী
পঞ্চানন নিয়োগীর জন্ম বৃটিশ ভারতের হুগলি জেলার হোরা গ্রামে। তার পড়াশোনা কলকাতায়। রসায়নশাস্ত্রের অত্যন্ত মেধাবী ছাত্র প্রেমচাঁদ রায়চাঁদ স্কলার ছিলেন। রসায়নে কলকাতা বিশ্ববিদ্যালয় থেকে স্নাতকোত্তর ডিগ্রি লাভের পর ১৯০৪ -০৬ খ্রিস্টাব্দে বঙ্গীয় সরকারের গবেষক ছিলেন। তার গবেষণার বিষয় ছিল - রসায়ন বিজ্ঞানে প্রাচীন ভারতে মৌল আকরিক - লোহা ও তামার ইতিহাসের উপর। ১৯০৬ খ্রিস্টাব্দে গ্রিফিথ পুরস্কার এবং  ১৯১৮ খ্রিস্টাব্দে   কলকাতা বিশ্ববিদ্যালয়ের পিএইচ-ডি লাভ করেন তিনি। তবে ১৯০৭ খ্রিস্টাব্দেই কর্মজীবন শুরু করেন বর্তমানে বাংলাদেশের রাজশাহী কলেজে রসায়ন শাস্ত্রের অধ্যাপনা দিয়ে। এরপর বেঙ্গল ইঞ্জিনিয়ারিং কলেজ (১৯২১ - ২৫) ও প্রেসিডেন্সি কলেজে (১৯২৫ - ৪২) । এই দীর্ঘ সময়ের অধ্যাপনার পর তিনি মহারাজা মনীন্দ্রচন্দ্র কলেজের অধ্যক্ষ হন। ধাতুবিদ্যার গবেষণা ছাড়াও তিনি নাইট্রোজেনের স্টেরিওকেমিস্ট্রি ( stereochemistry of nitrogen) সমন্বিত অজৈব যৌগের আলোক সমাণুতা (optical isomerism of coordinated inorganic compounds,) এবং বিভিন্ন মৌলের রসায়ন বিষয়ে উল্লেখযোগ্য অবদান রেখে গেছেন। তার রচিত দুটি প্রকরণগ্রন্থ - 'Iron in Ancient  India'এবং 'Copper in Ancient India',     কলকাতার  ইন্ডিয়ান অ্যাসোসিয়েশন ফর দ্য কালটিভেশন অফ সায়েন্স যথাক্রমে ১৯১৬ ও ১৯১৮ খ্রিস্টাব্দে প্রকাশ করে। তার রচিত অন্যান্য গ্রন্থ গুলি হল-
জীবনাবসান
১৯৫০ খ্রিস্টাব্দের ৫ ই জুন তিনি পরলোক গমন করেন।
নেপাল ভাষা উইকিপিডিয়া
নেপাল ভাষা উইকিপিডিয়া  হচ্ছে অনলাইন বিশ্বকোষ উইকিপিডিয়ার নেওয়ারি ভাষা বা নেপাল ভাষার সংস্করণ।নেওয়ারি নেওয়ারদের ভাষা ।  September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। এখানে সকল উইকিপিডিয়ানদের মোট সম্পাদনার সংখ্যা  টি।
৩ চৈত্র
এই দিন শিশু দিবস।
১২৩৬
১২৩৬ গ্রেগরীয় বর্ষপঞ্জির একটি অধিবর্ষ।
আহট
আহট একটি ভারতীয় জনপ্রিয় রোমাঞ্চকর গল্পের ভৌতিক টেলিভিশন ধারাবাহিক যেটি সনি এন্টারটেনমেন্ট টেলিভিশন এবং সনি এন্টারটেনমেন্ট টেলিভিশন এশিয়াতে প্রচারিত হয়। সিরিজটি ১৯৯৫ সালের ৫ অক্টোবর থেকে সপ্তাহে ৫ দিন প্রচার হত। ২৫ নভেম্বর ২০১০ সালের আহটের শেষ পর্বটি প্রচারিত হয়। প্রথম মৌসুমের আহট প্রতি বৃহষ্পতিবার ভারতীয় সময় রাত ১০টায় প্রচারিত হত যেটি পরবর্তীতে প্রতি শুক্রবার রাত ১০:৩০ মিনিটে প্রচারিত হয়। এটির দ্বিতীয় মৌসুম প্রচারিত হয়েছিল ১৯শে নভেম্বর ২০০৪ সালে প্রতি শুক্রবার রাত ৯টায়, পরবর্তীতে ৯,৩০ মিনিটে প্রচারিত হয়। তৃতীয় মৌসুম প্রচারিত হয়েছিল ১৩ জানুয়ারি ২০০৭ সালে প্রতি শনিবার রাত ১০টায়। চতুর্থ মৌসুমটি প্রচারিত হয়েছিল ১৩ নভেম্বর ২০০৯ সালে প্রতি শুক্রবার এবং শনিবার রাত ১১টার সময়। ৫ম এবং শেষ মৌসুমটি প্রচারিত হয়েছিল ২৮ জুন ২০১০ সালে প্রতি সোমবার থেকে মঙ্গলবার ১০:৩০ মিনিটে যেটি পরবর্তীতে রাত ১১টার সময় প্রচারিত হয়। সারা বিশ্ব জুড়ে, আহট ইতিবাচক সমালোচনামূলক সমাদর পেয়েছে এবং তুমুল জনপ্রিয়তা লাভ করেছে।
সম্প্রতি আহট ভারতীয় বাংলা ভাষার টেলিভিশন চ্যানেল সনি আটে বাংলায় ডাবিং করে প্রচারিত হচ্ছে। এটি প্রতি সপ্তাহের শনি ও রবিবার সকাল ১০টা থেকে টানা ৪ ঘণ্টা এবং রাত ৯টা থেকেও টানা ৪ ঘণ্টা সম্প্রচারিত হচ্ছে।
মৌসুম ১
আহট এর সর্বপ্রথম পর্ব ৫ অক্টোবর ১৯৯৫ সালে প্রদর্শিত হয়। এটি প্রচারিত হত বৃহ্স্পতিবার ভারতীয় সময় রাত ১০টায়। পরবর্তীতে এটি প্রতি শুক্রবার রাত ১০:৩০ মিনিটে প্রচারিত হয়। এই মৌসুমটি ধরন হয় আধা ঘণ্টার মত সময়ের জন্য। এর গল্পগুলো ভয়াবহ এবং থ্রিলার উপর ভিত্তি করে করা হয়েছে। পর্বগুলো হত্যা রহস্য বিষয়ক গল্প নিয়ে তৈরী করা হয়েছিল। ভারতীয় চলচ্চিত্রের অনেক অভিনেতা ও অভিনেত্রী এর পর্বগুলোতে অভিনয় করেছেন, যেমন: শিবাজী সাতাম, ওমপুরি, মন্দিরা বেদী, আশুতোষ রানা এবং আর অনেক তারকার সমন্বয়। ২০০১ সালে আহটে পুনরার নামকরণ করে আহট: দাহশাত কে ৬ সাল রাখা হয়। আহট এর প্রথম সিরিজ ২০০১ সালে শেষ হয়। ২৫০ পর্বের অধিক পর্ব নিয়ে আহট এর প্রথম সিরিজ শেষ হয়।
আহট ২
প্রথম মৌসুমের ২৫০ পর্বের অধিক পর্ব প্রচারের সফল সমাপ্তির পর আহট ২ ১৯ নভেম্বর ২০০৪ সালে প্রচারিত হয় প্রতি শুক্রবার ভারতীয় সময় রাত ৯ টায়। পরবর্তীতে মার্চ ২০০৫ সাল থেকে ৯:৩০ মিনিটে প্রচারিত হয়। এই মৌসুমের পর্বের ধরন ঠিক মৌসুম ১ মত একই ধরনের, দ্বিতীয় মৌসুমের প্রথম পর্ব ছিল ১৩ মাইল। ঊর্মিলা মাতোন্ডকর আহটের একটি বিশেষ পর্বে অতিথি চরিত্রে অভিনয় করেন "দাশহাত পর্ব-১" এবং "দাশহাত পর্ব-২" ২০ মে এবং ২৭ মে ২০০৫ সালে। তিনি তার বলিউডের অভিনীত ছবি নায়না এর প্রমোট এর জন্য উক্ত পর্বের অংশগ্রহণ করেন এই মৌসুমটি ২৮টি পর্বে নিয়ে ১০ জুন ২০০৫ সালে শেষ হয়।
আহট: দাস্তাক কি তিসরী দাস্তাক
দ্বিতীয় মৌসুমের ২৫০ অধিক পর্বের সফলভাবে সমাপ্তির পর তৃতীয় মৌসুমে আহট: দাস্তাক কি তিসরী দাস্তাক  শিরোনামে শুরু হয়। যেটির প্রচার সময় শুরু হয়েছিল ১৩ জানুয়ারি ২০০৭ সালে প্রতি শনিবার ভারতীয় সময় রাত ১০ টায়। পর্বটি আরও চমকপ্রদভাবে উপস্থাপন করার লক্ষ্যে আধা ঘণ্টা থেকে ১ ঘণ্টায় করা হয। কিন্তু প্রতিটি গল্প একটি একক পর্বের মধ্যে করে সাজানো হয় যেটি প্রতি শনিবার প্রচারিত হত। মৌসুমের প্রথম পর্বটি ছিল "রূহ" বা আত্মা। তৃতীয় মৌসুমটি ২০০৭ সালের মে-জুন মাসে শেষ হয় যেখানে ছিল মোট ২১ পর্বের সমন্বয়।
আহট: সম্পূর্ণ নতুন পর্ব
আহটের চতুর্থ মৌসুমের নাম দেওয়া হয় আহট: অল নিউ সিরিজ, যেটি প্রচারিত হত ১৩ নভেম্বর ২০০৯ সাল থেকে প্রতি শুক্রবার এবং শনিবার ভারতীয় সময় রাত ১১টার সময়। পর্বটিতে হার্শ, যামিনী এবং রাঘব তিনটি চরিত্র যোগ করা হয়। মৌসুমের প্রথম পর্বটি ছিল "খাজান মেল" যেটি ১৩ই নভেম্বর ২০০৯ সালে প্রচারিত হয়। আহটের চতুর্থ মৌসুমটি ২৬ জুন ২০১০ সালে শেষ হয়। এই সিরিজে মোট ৩৩টি গল্পের সমন্বয়ে ৬৬ পর্বে সাজান হয়।
আইবুপ্রোফেন
সাধারণ পার্শ্বপ্রতিক্রিয়ার মধ্যে রয়েছে অম্বল এবং ফুসকুড়ি । অন্যান্য NSAID-এর তুলনায়, এর পার্শ্বপ্রতিক্রিয়া হিসেবে অন্ত্র থেকে রক্তপাত হতে পারে। এটি হৃৎপিণ্ডের অকৃতকার্যতা, বৃক্কের অকার্যকারীতা এবং যকৃতের অকার্যকারীতার ঝুঁকি বাড়ায়। কম মাত্রায়, এটি হার্ট অ্যাটাকের ঝুঁকি বাড়ায় বলে মনে হয় না; তবে, উচ্চ মাত্রায় এটি হতে পারে। আইবুপ্রোফেন হাঁপানিকে আরও খারাপ করে দিতে পারে। যদিও গর্ভাবস্থার প্রথম দিকে এটি নিরাপদ কিনা তা স্পষ্ট নয়, পরবর্তী গর্ভাবস্থায় এটি ক্ষতিকারক বলে মনে হয় এবং তাই এটি সুপারিশ করা হয় না। অন্যান্য এনএসএআইডিগুলির মতো, এটি এনজাইম সাইক্লোক্সিজেনেস (কক্স) এর কার্যকলাপ হ্রাস করে প্রোস্টাগ্ল্যান্ডিনের উত্পাদনকে বাধা দিয়ে কাজ করে। আইবুপ্রোফেন হল অন্যান্য NSAID এর তুলনায় দুর্বল প্রদাহ বিরোধী এজেন্ট।
১৯৬১ সালে স্টুয়ার্ট অ্যাডামস এবং জন নিকলসন বুটস ইউকে লিমিটেডে কাজ করার সময় আইবুপ্রোফেন আবিষ্কার করেছিলেন এবং প্রাথমিকভাবে ব্রুফেন নামে বাজারজাত করেছিলেন। এটি নুরোফেন, অ্যাডভিল এবং মোটরিন সহ বেশ কয়েকটি বাণিজ্য নামের অধীনে পাওয়া যায়। এটি সর্বপ্রথম ১৯৬৯ সালে যুক্তরাজ্যে এবং ১৯৭৪ সালে মার্কিন যুক্তরাষ্ট্রে বাজারজাত করা হয়েছিল। এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে । এটি জেনেরিক ওষুধ হিসেবে পাওয়া যায়। ২০১৯ সালে, এটি মার্কিন যুক্তরাষ্ট্রে ২৯ তম সর্বাধিক নির্ধারিত ওষুধ ছিল।
প্রয়োগের স্থান
এটি মুখের দ্বারা, ট্যাবলেট, ক্যাপসুল বা সাসপেনশন হিসাবে বা শিরায় ব্যবহার করা যেতে পারে।
বিনু মানকড়
মালবন্তরায় হিম্মতলাল মানকড় (विनू मांकड; জন্ম: ১২ এপ্রিল, ১৯১৭ - মৃত্যু: ২১ আগস্ট, ১৯৭৮) বোম্বে প্রেসিডেন্সির জামনগর এলাকায় জন্মগ্রহণকারী বিখ্যাত ভারতীয় আন্তর্জাতিক ক্রিকেট তারকা ছিলেন। ভারত ক্রিকেট দলের অন্যতম সদস্য ছিলেন বিনু মানকড়। ১৯৪৬ থেকে ১৯৫৯ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে মহারাষ্ট্রের প্রতিনিধিত্ব করেছেন তিনি। দলে তিনি মূলতঃ উদ্বোধনী ব্যাটসম্যানের দায়িত্ব পালন করতেন। এছাড়াও স্লো লেফট আর্ম অর্থোডক্স বোলিংয়ে পারদর্শিতা দেখিয়েছেন ‘বিনু’ ডাকনামে পরিচিত বিনু মানকড়।
তার সন্তান অশোক মানকড় ভারতের পক্ষে টেস্ট ক্রিকেটে অংশ নিয়েছেন। আরেক সন্তান রাহুল মানকড় প্রথম-শ্রেণীর ক্রিকেট খেলেছেন।
খেলোয়াড়ী জীবন
ভারতের পক্ষে ৪৪ টেস্টে অংশ নেন তিনি। ৩১.৪৭ গড়ে ৫ সেঞ্চুরি সহযোগে ২১০৯ রান সংগ্রহ করেন। তন্মধ্যে ব্যক্তিগত সর্বোচ্চ ২৩১ করেন। এছাড়াও ৩২.৩২ গড়ে ১৬২ উইকেট পেয়েছেন তিনি। তন্মধ্যে আটবার পাঁচ উইকেট লাভ করেন। টেস্ট ক্রিকেট জীবনে তিনজন ক্রিকেটারের একজন হিসেবে শুরু থেকে শেয পর্যন্ত প্রত্যেক অবস্থানে ব্যাট করেছেন।
১৯৫২ সালে লর্ডসে স্বাগতিক ইংল্যান্ডের বিপক্ষে অবিস্মরণীয় ক্রীড়াশৈলী প্রদর্শন করেন। ৭২ ও ১৮৪ রান তুলে উভয় ইনিংসে সর্বোচ্চ রান সংগ্রাহক হন। এছাড়াও প্রথম ইনিংসে ৭৩ ওভারে ৫/১৯৬ লাভ করেন। তাস্বত্ত্বেও ইংল্যান্ড খুব সহজেই জয় পায়। পুরো সিরিজে ভারত দল নাস্তানাবুদ হলেও তিনি স্বীয় প্রতিভায় ভাস্বর ছিলেন। প্রথম খেলোয়াড় হিসেবে একই টেস্টে শতরান ও পাঁচ উইকেট প্রাপ্তির ঘটনাটি ত্রিশ বছরের অধিককাল টিকেছিল এবং প্রথম ভারতীয় হিসেবে এ অর্জনের সাথে নিজেকে সম্পৃক্ত করেন। এছাড়াও ইংল্যান্ডের বাইরে তিন বিদেশী খেলোয়াড় হিসেবে কিথ মিলার এবং স্যার গ্যারি সোবার্সের সাথে তিনিও ব্যাটিং ও বোলিং উভয় বিভাগে অনন্য সাধারণ অবদান রাখায় লর্ডসের অনার্স বোর্ডে অন্তর্ভুক্ত করা হয়।
অর্জনসমূহ
১৯৫৬ সালে পঙ্কজ রায়ের সাথে উদ্বোধনী জুটিতে ৪১৩ রান করে বিশ্বরেকর্ড গড়ে ব্যাপক পরিচিতি পান। তাদের গড়া এ রেকর্ডটি ৫২ বছর অক্ষত ছিল যা পরবর্তীতে ২০০৭-০৮ মৌসুমে দক্ষিণ আফ্রিকার উদ্বোধনী জুটিতে গ্রেইম স্মিথ ও নিল ম্যাকেঞ্জি ৪১৫ রান তুলে নতুন বিশ্বরেকর্ড গড়েন। ঐ টেস্টে তার সংগৃহীত ২৩১ রানের তৎকালীন রেকর্ডটি পরবর্তীকালে ১৯৮৩ সালে সুনীল গাভাস্কার অপরাজিত ২৩৬* রান তুলে ভেঙ্গে ফেলেন।
১৯৯৩ সালে ভারত সরকার নাগরিক সম্মাননা হিসেবে তাকে পদ্মভূষণ পদবীতে ভূষিত করে।
বিতর্ক
১৯৪৭-৪৮ মৌসুমে অস্ট্রেলিয়া সফরে অনুষ্ঠিত দ্বিতীয় টেস্টে বিল ব্রাউনকে রান আউট করে বিতর্কের কেন্দ্রবিন্দুতে পরিণত হন। রান-আপে থাকাকালীন নন-স্ট্রাইকার্স প্রান্তে অবস্থানরত ব্যাটসম্যান স্থান ছেড়ে চলে গেলে তিনি উইকেট ভেঙ্গে ফেলেন। সফরের শুরুতে অস্ট্রেলিয়া একাদশের বিপক্ষে খেলাকালীন ব্রাউনকে একইভাবে আউট করেছিলেন তিনি। এ ঘটনাটি অস্ট্রেলীয় গণমাধ্যমে ব্যাপকভাবে প্রচার করা হয় ও এ পন্থায় আউট করার ফলে 'মানকড়ীয়' পন্থারূপে ক্রিকেট বিশ্বে আখ্যায়িত করা হয়ে থাকে। কিন্তু, ডন ব্র্যাডম্যান তার আত্মজীবনীতে মানকড়ের পক্ষে অবস্থান গ্রহণ করেছিলেন। কেননা, মানকড় ব্রাউনকে আউট করার পূর্বে সতর্ক করেছিলেন। তবে, ১৯৮৭ সালের ক্রিকেট বিশ্বকাপে সেলিম জাফরকে এ পন্থায় আউট করার সুবর্ণ সুযোগ পেয়েও কোর্টনি ওয়ালশ তা গ্রহণ করেননি।
শহীদ করিমুল্লাহ
শহীদ করিমুল্লাহ (জন্ম: ১৪ ফেব্রুয়ারি ১৯৪৮) পাকিস্তান নৌবাহিনীর একজন জ্যেষ্ঠ অ্যাডমিরাল ছিলেন। ২০০২ সালের ৩ অক্টোবর তিনি পাকিস্তান নৌবাহিনীর সর্বোচ্চ পদ নৌপ্রধান হিসেবে নিযুক্ত হন; ২০০৫ সালের ৬ অক্টোবর তার ৪০ বছরের দীর্ঘ নৌ সামরিক জীবনের অবসান ঘটে চাকরি থেকে অবসর গ্রহণের মাধ্যমে।
এরপর তাকে সৌদি আরবে পাকিস্তানের রাষ্ট্রদূত হিসেবে নিয়োগ দেওয়া হয়, তিনি এ দায়িত্বে ২০০৯ পর্যন্ত ছিলেন।
নৌ জীবন
শহীদের জন্ম ১৯৪৮ সালের ১৪ ফেব্রুয়ারি সিন্ধু প্রদেশের করাচিতে, তার পূর্বপুরুষ হায়দ্রাবাদ রাজ্যতে থাকতেন। শহীদের বাবা রাজকীয় ভারতীয় নৌবাহিনীর একজন নাবিক ছিলেন যিনি পরে রাজকীয় পাকিস্তান নৌবাহিনীর একজন কর্মকর্তা (লেফটেন্যান্ট কমান্ডার) হয়েছিলেন।
করাচির একটি স্থানীয় স্কুলে পড়ার পর শহীদ ডি. জে. সাইন্স কলেজে ভর্তি হন এবং ১৯৬৫ সালে পাকিস্তান নৌবাহিনীতে ক্যাডেট হিসেবে যোগ দেন। পাকিস্তান মিলিটারি একাডেমিতে তার প্রশিক্ষণ হয়, এবং তাকে খুব দ্রুত ব্রিটেনে পাঠানো হয়, তিনি ওখানে নৌবাহিনীর মূল প্রশিক্ষণ গ্রহণ করেন। ব্রিটিশ নৌবাহিনীর যুদ্ধ-জাহাজ এইচএমএস মারকিউরিতে তিনি ১৯৬৮ সালের অক্টোবরে মিডশিপম্যান হন। ১৯৭১ সালের একেবারে শুরুর দিকে তিনি সাব লেফটেন্যান্ট হিসেবে পাকিস্তান নৌবাহিনীর অপারেশন্স শাখায় কর্মকর্তা হিসেবে যোগ দেন এবং তার সার্ভিস নম্বর করা হয় পিএন - ১১২৬।
১৯৭১ সালে তাকে পূর্ব পাকিস্তানে নিয়োগ প্রদান করা হয়, তিনি একটি গানবোটে নিয়োগ পান। ১৯৭১ সালের ডিসেম্বরে যুদ্ধ শেষ হলে তিনি যুদ্ধবন্দী হিসেবে ভারতে যান, এবং ওখান থেকে ১৯৭২ সালে নিজ দেশ পাকিস্তানে গেলে তাকে সিতারা-ই-জুরাত পদক প্রদান করা হয় তার পূর্ব পাকিস্তানে যুদ্ধের অবদানের জন্য।
পাকিস্তানে তাকে পাকিস্তান নৌবাহিনী ওয়ার কলেজে অধ্যায়নে নিযুক্ত করা হয়। তিনি এখানে কৃতিত্বের সাথে অধ্যায়ন শেষ করেন।
তিনি কর্মজীবনে সফলতার সাথে পাকিস্তানের কয়েকটি যুদ্ধ-জাহাজের অধিনায়ক হিসেবে কাজ করেন।
আব্বাস ইবনে ফিরনাস
আব্বাস ইবনে ফিরনাস (আরবী عباس بن فرناس) (৮১০-৮৮৭ খ্রিষ্টাব্দ) ছিলেন বার্বার বংশদ্ভূত আন্দালুসিয় মুসলিম পলিমেথ বা বহুশাস্ত্রবিশারদ। তার আসল নাম আব্বাস আবু আলকাসিম ইবনে ফিরনাস ইবনে ইরদাস আল তাকুরিনি। তিনি ছিলেন একজন আবিষ্কারক, প্রকৌশলী, উড্ডয়ন বিশারদ, চিকিৎসক, আরবি সাহিত্যের কবি এবং আন্দালুসিয় সুরকার। তাকে বলা হয় বিমান এবং বিমানের পিতা। ইবনে ফিরনাস প্রথম মানব বহনকারী গ্লাইডার তৈরি করেছিলেন এবং দু'টি সফল উড়ানের চেষ্টা করেছিলেন।
তিনি আন্দালুসের ইযন-রেন্ড ওন্ডায় (বর্তমান স্পেনের রন্ডা) জন্মগ্রহণ করেন এবং কর্ডোবা আমিরাতে বসবাস করতেন। উড্ডয়নের প্রচেষ্টার জন্য তিনি সমধিক পরিচিত। চাঁদে ইবনে ফিরনাস গহ্বরটি ইবনে ফিরনাসের নামে নামকরণ করা হয়েছে।
কর্ম
নিজের বাড়ির একটি কক্ষে নক্ষত্র, মেঘ,বজ্র, আলোকপাত এসব দেখার ব্যবস্থা করেন যা তার ভূগর্ভস্থ গবেষণাগারে যান্ত্রিক পদ্ধতির প্রয়োগের মাধ্যমে করা হয়েছিল।
উড্ডয়ন
আকাশে উড়ার প্রচেষ্টার জন্য তিনি অধিক পরিমাণে পরিচিত। বলা হয় তিনি একজোড়া পাখার মাধ্যমে আকাশে উড়েছিলেন। এই বিষয়ে একমাত্র মরোক্কান ইতিহাসবিদ আহমেদ মোহাম্মদ আলমাক্কারীর(আনুমানিক ১৫৭৮–১৬৩২) লেখায়। তিনি প্রায় সাত শতাব্দী পরে এই ঘটনা লিপিবদ্ধ করেন। আলমাক্কারীর লেখা অনুযায়ী:"তার অন্যান্য আগ্রহ উদ্দীপক পরীক্ষাগুলোর মধ্যে অন্যতম হল, তিনি উড়ার চেষ্টা করেছিলেন। এজন্য তিনি নিজেকে পালকে আবৃত করে নেন এবং শরীরে একজোড়া পাখা যুক্ত করেন। এরপর উচুতে উঠে শুন্যে ঝাপিয়ে পড়েন। যেসব নির্ভরযোগ্য লেখক এই ঘটনা প্রত্যক্ষ করেন তাদের মতে তিনি প্রায় পাখির মতই গ্রহণীয় মাত্রার দূরত্ব অতিক্রম করতে সক্ষম হন। উড্ডয়নের স্থানে অবতরণের সময় তিনি পিঠে মারাত্মকভাবে আঘাত পান। এর কারণ, পাখিরা অবতরণের সময় লেজের ব্যবহার করে যা তিনি করেননি।"
বলা হয় যে আলমাক্কারী তার ইতিহাসে এমন তথ্য লিখেছেন যার প্রথম দিককার সূত্রগুলো পাওয়া যায় না। কিন্তু ফিরনাসকে নিয়ে ৯ম শতকে লেখা কর্ডোবার আমির প্রথম মুহাম্মদের রাজকবি মুমিন ইবনে সাইদের একটি কবিতা পাওয়া যায়। এতে বলা হয়েছে : “তিনি ফিনিক্সের চেয়ে দ্রুত উড়েন যখন তিনি শকুনের পালকে আবৃত হন।”" তৎকালীন যুগের টিকে থাকে অন্যান্য সূত্রগুলোতে এ বিষয়ে উল্লেখ নেই।
ধারণা করা হয় যে তিনি ইবনে ফিরনাসের গ্লাইডারে উড়ার চেষ্টা একাদশ শতকে ইংল্যান্ডের ইলমার অব মালমেসবুরিকে অণুপ্রাণিত করে। তবে এই বক্তব্যকে সমর্থন করার মত কোনো প্রমাণ নেই।
আরমেন ফিরমান
আরমেন ফিরমানকে আব্বাস ইবন ফিরসাসের নামের ল্যাটিনরূপ বলে ধারণা করা হয়। ফিরনাস তার কাজের দ্বারা অণুপ্রাণিত হয়েছিলেন বলে কেউ কেউ মত প্রকাশ করেন।
সুমন্ত আসলাম
সুমন্ত আসলাম বাংলাদেশের জনপ্রিয় কথাসাহিত্যিক।
প্রাথমিক জীবন
সুমন্ত আসলাম জন্মেছেন সিরাজগঞ্জে। স্ত্রী ফারজানা ঊর্মি আর সুমর্মী। তার বাবার নাম মরহুম সোহরাব আলী তালুকদার এবং মায়ের নাম রওশনারা পারুল।
লেখালেখি
তার বাড়িতে একটি পারিবারিক লাইব্রেরি ছিলো। সেই সূত্রেই ছেলেবেলা থেকেই বই পড়ার অভ্যাস গড়ে উঠেছে। লেখালেখির শুরু ঢাকায় আসার পরে। প্রথম বই প্রকাশ হয়েছিলো সময় প্রকাশন থেকে। ছোটগল্পের বই ‘স্বপ্নবেড়ি’।
পেশাজীবন
লেখালেখিই এখন তার পেশা। এক সময় জড়িয়ে পরেন সাংবাদিকতায়। দেশের জনপ্রিয় একটি সংবাদপত্রে কাজ করেছেন দীর্ঘদিন। এখনও কাজ করছেন সংবাদপত্রেই।
নির্মলচন্দ্র চন্দ্র
নির্মলচন্দ্র চন্দ্র ( ৬ অক্টোবর, ১৮৮৮ - ১ মার্চ, ১৯৫৩) ছিলেন খ্যাতনামা বাঙালি, জাতীয়তাবাদী রাজনীতিবিদ, আইনজীবী ও সমাজসেবী। তিনি বিখ্যাত দেশসেবক গণেশচন্দ্র চন্দ্রের পৌত্র।
প্রারম্ভিক জীবন
নির্মলচন্দ্র কলকাতা য় জন্মগ্রহণ করেন, তার পিতার নাম ছিল রাজচন্দ্র চন্দ্র। চন্দ্র পরিবার অষ্টাদশ শতাব্দীর শেষ ভাগে নদীয়া থেকে কলকাতায় আসে। পিতামহ গণেশচন্দ্র ছিলেন আইনজীবী, কলিকাতা মিউনিসিপ্যালিটির কমিশনার ও রাজনীতিবিদ। নির্মলচন্দ্র এম এ এবং ও বি এল পাশ করার পর কলকাতা হাইকোর্টে ওকালতি করতেন। এরপর পিতার আইনজীবী ফার্ম জিসি চন্দ্র এন্ড কোং এ যোগদান করেন।
কর্মকাণ্ড
দেশবন্ধু চিত্তরঞ্জন দাশে র সহকারী হিসেবে রাজনীতিতে আসেন নির্মলচন্দ্র। চিত্তরঞ্জন দাশের সৃষ্ট ‘পঞ্চপ্রধানের অন্যতম তিনি স্বরাজ্য দলের নেতৃত্বে ছিলেন। দেশহিতৈষী কাজে প্রভূত অর্থদান করেন। ডাককর্মী, ট্রাম শ্রমিক ও চা বাগান শ্রমিকদের সঙ্গঠনের সাথে যুক্ত ছিলেন তিনি। ফরোয়ার্ড ব্লক, বৈতালিক, রূপ ও রঙ্গ পত্রিকার সাথে তার যোগাযোগ ছিল। ভারতীয় জাতীয় কংগ্রেস নেতা হিসেবে নির্মল চন্দ্র সুনাম অর্জন করেছিলেন তিনি। কলকাতা পৌরসংস্থার মহানাগরিক ছিলেন। কলকাতা শহরে তার ও তার পিতামহের নামে রাস্তা রয়েছে।
লিঙ্গ নির্ধারণ ব্যবস্থা
লিঙ্গ নির্ধারণ ব্যবস্থা একটি জৈবিক পদ্ধতি যা একটি জীব এর মধ্যে যৌন বৈশিষ্ট্যের বিকাশ নির্ধারণ করে। বেশিরভাগ জীব যারা যৌন প্রজনন ব্যবহার করে বংশবৃদ্ধি করে তাদের দুটি লিঙ্গ থাকে। মাঝে মধ্যে একটি বা উভয় লিঙ্গের জায়গায় হার্মাফ্রোডাইট থাকে। এছাড়াও কিছু প্রজাতি রয়েছে যা পার্থেনোজেনেসিস এর কারণে কেবল একটি লিঙ্গ, নিষেক ছাড়াই স্ত্রী প্রজনন করার কাজ করে।
অন্যান্য ক্ষেত্রে, একটি ভ্রূণের লিঙ্গ নির্ধারণ করা হয় পরিবেশগত ভেরিয়েবলগুলি (যেমন তাপমাত্রা)) দ্বারা। কিছু যৌন-নির্ধারণ ব্যবস্থার বিবরণ এখনও পুরোপুরি বোঝা যায় নি। ভবিষ্যতের ভ্রূণের জৈবিক সিস্টেম বিশ্লেষণের আশাগুলির মধ্যে সম্পূর্ণ প্রজনন-সিস্টেম সূচনা সংকেত অন্তর্ভুক্ত যা গর্ভধারণের সময় ভ্রূণের একটি নির্ধারিত লিঙ্গ পুরুষ, বা মহিলা কিনা তা আরও নিখুঁতভাবে নির্ধারণের জন্য পরিমাপ করা যেতে পারে। জৈবিক ব্যবস্থার এই জাতীয় বিশ্লেষণটি ভ্রূণ হার্মফ্রোডাইট কিনা তাও ইঙ্গিত দিতে পারে, যার মধ্যে পুরুষ এবং মহিলা উভয় প্রজনন অঙ্গের মোট বা আংশিক অন্তর্ভুক্ত রয়েছে।
কিছু প্রজাতি যেমন বিভিন্ন উদ্ভিদ এবং মাছের একটি নির্দিষ্ট লিঙ্গ থাকে না এবং পরিবর্তে জীবনচক্র হয় এবং সম্পর্কিত জীবনের পর্যায়ে তারা জিনগত সূত্রের ভিত্তিতে লিঙ্গ পরিবর্তন করে। এটি মৌসুম এবং তাপমাত্রার মতো পরিবেশগত কারণগুলির কারণে হতে পারে। ভ্রূণের যৌন-নির্ধারণীকরণ ব্যবস্থায় পরিবর্তনের কারণে মানব ভ্রূণের যৌনাঙ্গে কখনও কখনও অস্বাভাবিকতা দেখা দিতে পারে ফলস্বরূপ ভ্রূণ আন্তঃআকৃতির হয়ে যায়।
আবিষ্কার
১৯০৩ সালে আমেরিকান জিনতত্ত্ববিদ নেটটি স্টিভেনস দ্বারা খাবারের কীট এর লিঙ্গ নির্ধারণ ব্যবস্থা আবিষ্কার হয়েছিলো।
এক্সএক্স / এক্সওয়াই লিঙ্গ ক্রোমোজোম
এক্সএক্স / এক্সওয়াই লিঙ্গ-নির্ধারণ ব্যবস্থা সবচেয়ে বেশি পরিচিত, কারণ এটি মানুষের মধ্যে পাওয়া যায়। এক্সএক্স/এক্সওয়াই পদ্ধতিটি বেশিরভাগ স্তন্যপায়ী প্রাণীর পাশাপাশি কিছু পোকার ক্ষেত্রেও পাওয়া যায়। এই পদ্ধতিতে, বেশিরভাগ স্ত্রীলোকের একই ধরনের যৌন ক্রোমোজোম (এক্সএক্স) থাকে, তবে বেশিরভাগ পুরুষদের দুটি স্বতন্ত্র যৌন ক্রোমোজোম (এক্সওয়াই) থাকে। এক্স এবং ওয়াই সেক্স ক্রোমোজোমগুলি একে অপরের থেকে আকার এবং আকৃতিতে পৃথক। কিছু প্রজাতিতে, যেমন মানুষ, জীবগুলি তৈরি হওয়ার পরে কিছু সময়ের জন্য যৌন উদাসীন থাকে; অন্যদের মধ্যে ডিমগুলি নিষিক্ত হওয়ার সাথে সাথেই তাদের যৌন বৈষম্য দেখা দেয়।
ওয়াই-কেন্দ্রিক যৌন ক্রোমোজোম
কিছু প্রজাতির (মানুষ সহ) ওয়াই ক্রোমোজোমে একটি জিন এসআরওয়াই থাকে যা পুরুষত্ব নির্ধারণ করে। এসআরওয়াই-নির্ভরশীল প্রজাতির সদস্যদের মধ্যে এক্সএক্সওয়াই এর মতো অস্বাভাবিক এক্সওয়াই ক্রোমোসোমাল সংমিশ্রণ থাকতে পারে। মানব লিঙ্গ একটি কার্যকরী এসআরওয়াই জিন সহ ওয়াই ক্রোমোজোমের উপস্থিতি বা অনুপস্থিতি দ্বারা নির্ধারিত হয়। এসআরওয়াই জিনটি সক্রিয় হওয়ার পরে, কোষগুলি টেস্টোস্টেরন এবং অ্যান্টি-ম্যালেরিয়ান হরমোন তৈরি করে যা সাধারণত একক, পুরুষের বিকাশ নিশ্চিত করে। সাধারণ এক্সএক্স ভ্রূণগুলিতে, কোষগুলি ইস্ট্রোজেন গোপন করে যা শরীরকে নারীর পথের দিকে চালিত করে।
ওয়াই-কেন্দ্রিক যৌন ব্যবস্থায়, এসআরওয়াই জিনটি পুরুষ বৈশিষ্ট্য নির্ধারণের প্রধান জিন, তবে পরীক্ষার বিকাশের জন্য একাধিক জিনের প্রয়োজন। ইঁদুর এর মধ্যে এক্স ক্রোমোজোমে জিনের ডিএএক্স১ এর অভাবে বন্ধ্যাত্ব দেখা দেয়, কিন্তু মানুষের ক্ষেত্রে এটি অ্যাড্রিনাল হাইপোপ্লাজিয়া কনজেনাইটার এর কারণ হয়। যাইহোক, এক্স ক্রোমোজোমে অতিরিক্ত ডিএএক্স১ জিন স্থাপন করা হয়, ফলাফল এসআরওয়াইয়ের অস্তিত্ব সত্ত্বেও, একটি স্ত্রীলিঙ্গ ভ্রুণের জন্ম হয়। এমনকি যখন এক্সএক্স মহিলাদের মধ্যে সাধারণ যৌন ক্রোমোজোম থাকে, যার ফলে এসওএক্স৯ এর সদৃশতা বা প্রকাশের বিকাশ ঘটে। উন্নত ইঁদুরগুলিতে ধীরে ধীরে লিঙ্গ বিপর্যয় ঘটতে পারে যখন জিন এফওএক্সএল২ মেয়েদের থেকে সরানো হয়। যদিও ডিএমআরটি১ জিনটি পাখিরা তাদের যৌন লোকস হিসাবে ব্যবহার করে, তবে এক্সওয়াই ক্রোমোজোমযুক্ত প্রজাতিগুলি ক্রোমোজোম ৯ এফ এ থাকা ডিএমআরটি ১ এর উপর নির্ভর করে।
এক্স কেন্দ্রিক যৌন ব্যবস্থা
কিছু প্রজাতি, যেমন ড্রসোফিলা মেলানোগাস্টার, নারীত্ব নির্ধারণ করতে দুটি এক্স ক্রোমোজোমের উপস্থিতি ব্যবহার করে। যে প্রজাতিগুলি এক্স নির্ধারণ করতে এক্স সংখ্যা ব্যবহার করে তারা এক্সএক্স ক্রোমোজোমের সাথে অযোগ্য হিসেবে বিবেচিত হয়।
এক্সএক্স/এক্সওয়াই লিঙ্গ নির্ধারণের অন্যান্য রূপগুলি
কিছু মাছের এক্সওয়াই লিঙ্গ-নির্ধারণ ব্যবস্থা এর বৈকল্পিক রয়েছে পাশাপাশি নিয়মিত ব্যবস্থাও রয়েছে। উদাহরণস্বরূপ, এক্সওয়াই ফর্ম্যাট থাকার সময়, জিপোফোরাস নেজাহুয়ালকোয়াইটল এবং এক্স মিলেরির একটি দ্বিতীয় ওয়াই ক্রোমোজোম রয়েছে, যা ওয়াই হিসাবে পরিচিত, এটি এক্সওয়াই স্ত্রীলিঙ্গ এবং ওয়াইওয়াই পুরুষলিঙ্গ তৈরি করে।
এক্সএক্স/এক্সও লিঙ্গ ক্রোমোজোম
এক্সওয়াই সিস্টেমের এই রূপটিতে, মহিলাদের মধ্যে যৌন ক্রোমোজোমের দুটি অনুলিপি থাকে (এক্সএক্স) তবে পুরুষদের কেবল একটি (এক্সও) থাকে। ও দ্বিতীয় যৌন ক্রোমোজোমের অনুপস্থিতিকে বোঝায়। সাধারণত এই পদ্ধতিতে, দুটি ক্রোমোজোম জুড়ে প্রকাশিত জিনের পরিমাণ দ্বারা লিঙ্গ নির্ধারণ করা হয়। এই ব্যবস্থাটিতে ঘাসফড়িং এবং ক্র্যাকার ক্রিকস অর্থোপেটেরা সহ বেশ কয়েকটি পোকামাকড় এবং তেলাপোকায় পর্যবেক্ষণ করা হয় (ব্লাটোডিয়া)। অল্প সংখ্যক স্তন্যপায়ী প্রাণীর মধ্যেও ওয়াই ক্রোমোজমের অভাব রয়েছে। এর মধ্যে রয়েছে অমামি চিটচিটে ইঁদুর (টোকুডিয়া ওসিমেনসিস) এবং টোকুনোশিমা স্পাইনি ইঁদুর (টোকুডিয়া টোকুনোশিমেন্সিস) এবং সোরেক্স অ্যারেনিয়াস, একটি শিরা প্রজাতি। ট্রান্সকৈকেশিয়ান মোল ভোলস (এলোবিয়াস লুটসেনস) এরও এক্সও সংকল্পের একটি রূপ রয়েছে, যেখানে উভয় লিঙ্গেরই একটি দ্বিতীয় যৌন ক্রোমোজোমের ঘাটতি থাকে। যৌন নির্ধারণের প্রক্রিয়াটি এখনও বোঝা যায় নি।
সুতাকৃমি সি. এলিগানস এর লিঙ্গ ক্রোমোজোম (এক্সও); যাতে একজোড়া ক্রোমোজোম (এক্সএক্স) এর সাথে এটি থাকে, একে উভলিঙ্গ বলা হয়। এর প্রধান লিঙ্গ জিনটি হলো এক্সএল, যা এনকোড করে এক্সএলএল-১ এবং টিআরএ-২ এবং এইচআর-১ জিনের প্রকাশকে নিয়ন্ত্রণ করে। এই জিনগুলি পুরুষ জিনের অ্যাক্টিভেশন হ্রাস করে এবং যথাক্রমে এটি বৃদ্ধি করে।
জেডডাব্লিউ সেক্স ক্রোমোজোম
পাখি, কিছু সরীসৃপ এবং কিছু পোকামাকড় এবং অন্যান্য জীবের মধ্যে জেডডাব্লিউ লিঙ্গ-নির্ধারণ ব্যবস্থা পাওয়া যায়। এক্সওয়াই ব্যবস্থার তুলনায় জেডডব্লু লিঙ্গ-নির্ধারণ ব্যবস্থাটি একদম বিপরীত: এতে মেয়েদের দুটি ধরনের ক্রোমোজোম (জেডডাব্লিউ) থাকে এবং পুরুষদের একই ধরনের ক্রোমোজোম (জেডজেড) থাকে। মুরগীতে এটি ডিএমআরটি ১ এর অভিব্যক্তির উপর নির্ভরশীল বলে প্রমাণিত হয়েছিল। পাখিগুলিতে, মহিলাদের জন্য ডাব্লিউ ক্রোমোজোমে এফইটি১ এবং এএসডাব্লিউ জিনগুলি পাওয়া যায়। তবে, সমস্ত প্রজাতি তাদের লিঙ্গের জন্য ডাব্লিউ এর উপর নির্ভর করে না। উদাহরণস্বরূপ, এখানে পোকা এবং প্রজাপতিগুলিতে জেডডাব্লিউও রয়েছে তবে কয়েকটি জেডওয়ের সাথে জেডজেডব্লু সহ মহিলাও পাওয়া গেছে। এছাড়াও, স্তন্যপায়ী প্রাণীরা যখন তাদের অতিরিক্ত এক্স ক্রোমোজোমগুলির একটি নিষ্ক্রিয় করে, তখন দেখা যায় যে লেপিডোপেটেরা এর ক্ষেত্রে দুটি জেড এর কারণে পুরুষরা তার দ্বিগুণ উৎপাদন করে। যেহেতু জেডডব্লিউ যৌন সংকল্পের ব্যবহার বৈচিত্র্যপূর্ণ, যার কারণে বেশিরভাগ প্রজাতি তাদের লিঙ্গকে ঠিক কীভাবে নির্ধারণ করে তা এখনও অজানা। তবে তথাকথিত রেশমকৃমির বোম্বাইক্স মোরি যৌনতার প্রাথমিক নির্ধারক হিসাবে একক মহিলা-নির্দিষ্ট পিয়রএনএ ব্যবহার করে। জেডডাব্লিউ এবং এক্সওয়াই পদ্ধতির মধ্যে সাদৃশ্য থাকা সত্ত্বেও, এই যৌন ক্রোমোজোমগুলি আলাদাভাবে বিবর্তিত হয়েছিল। মুরগির জেড ক্রোমোজোম এর সাথে মানুষের অটোসোম ৯ এর মধ্য কিছু মিল রয়েছে। মুরগির জেড ক্রোমোজোমও প্লাটিপাসের এক্স ক্রোমোজোমের সাথে সম্পর্কিত বলে মনে হয়। যখন কোমোডো ড্রাগন এর মতো একটি জেডডাব্লিউ প্রজাতি পার্থেনোজেনেটিকভাবে পুনরুৎপাদন করা হয়, সাধারণত তখন কেবল পুরুষ ব্রুণেরই জন্ম হয়। এটি হ্যাপ্লয়েড ডিমগুলি ক্রোমোজোমগুলিকে দ্বিগুণ করে জেডজেড বা ডাব্লিউডাব্লিউ এর ফলে ঘটে। জেডজেড পুরুষ হয়, তবে ডাব্লিউডাব্লিউ কার্যকর হয় না।
ইউভি যৌন ক্রোমোজোম
কিছু ব্রায়োফাইট এবং কিছু শৈবাল প্রজাতিতে, জীবন চক্রের গেমোফাইট পর্যায়টি হর্মোফ্রোডাইট না হয়ে যথাক্রমে পুরুষ এবং মহিলা জননকোষ উৎপাদনকারী পৃথক পুরুষ বা মহিলা ব্যক্তি হিসাবে দেখা দেয়। যখন মায়োসিসটি জীবনচক্রের স্পোরোফাইট প্রজন্মের মধ্যে ঘটে তখন স্পোরগুলিতে যৌন ক্রোমোজোমগুলি ইউ এবং ভি সহকারী হিসাবে পরিচিত যা ইউ ক্রোমোজোম বহন করে এবং মহিলা গেমটোফাইট বা ভি ক্রোমোজোমকে জন্ম দেয়।
হ্যাপোডিপ্লাইডি
হ্যাপোডিপ্লাইডি হাইমনোপেটেরা সম্পর্কিত পিঁপড়া এবং মৌমাছিতে পাওয়া যায়। নিরপেক্ষ ডিমগুলি হ্যাপলয়েড ব্যক্তিদের মধ্যে বিকশিত হয়, যা সাধারণত পুরুষ। ডিপ্লোয়েড ব্যক্তিরা সাধারণত মহিলা তবে নির্বীজন পুরুষ হতে পারে। পুরুষদের পুত্র বা পিতা থাকতে পারে না। যদি কোনও রানী মৌমাছি একটি ড্রোন দিয়ে সঙ্গী করে, তার মেয়েরা তাদের জিনগুলি একে অপরের সাথে ভাগ করে নেয়। এক্সওয়াই এবং জেডডাব্লিউ পদ্ধতির মতো নয়। এটি ইউসোশিয়ালিটি এর বিকাশের জন্য তাৎপর্যপূর্ণ হতে পারে, কারণ এটি আত্মীয় নির্বাচন এর তাৎপর্য বৃদ্ধি করে, তবে এটি বিতর্কিত হয়। হাইমনোপেটেরা ক্রমের বেশিরভাগ মহিলা তাদের শুক্রাণুর মধ্যে প্রাপ্ত শুক্রাণু ধরে রেখে তাদের সন্তানের লিঙ্গ স্থির করতে পারেন এবং হয় তা তাদের ডিম্বনালীতে ছেড়ে দেয় বা না করে।
কৃষি থাপান্ডা
কৃষি থাপান্ডা একজন ভারতীয় অভিনেত্রী এবং মডেল, যিনি কন্নড় সিনেমায় কাজ করেন। তিনি ২০১৬ সালের ছবি আকিরা দিয়ে খ্যাতি অর্জন করেন। যেটি একটি সুপার হিট ছিল, তিনি এই চলচ্চিত্রের জন্য সেরা আত্মপ্রকাশকারী অভিনেত্রীর জন্য ২০১৬ এসআইআইএমএ পুরস্কারের জন্য মনোনীতও হয়েছিলেন।
আয়াজ জিলানী
আয়াজ জিলানী (জন্ম ৫ ডিসেম্বর ১৯৬৮) একজন পাকিস্তানি সাবেক ক্রিকেটার । ১৯৮৫ থেকে ১৯৯৮ পর্যন্ত প্রথম-শ্রেণীর ক্রিকেট চলমান ছিল। তিনি পাকিস্তানের বিভিন্ন ঘরোয়া দলের হয়ে ৪৯টি প্রথম-শ্রেণীর ক্রিকেট ম্যাচে অংশগ্রহণ করেন।
১২৩৭
১২৩৭ গ্রেগরীয় বর্ষপঞ্জির একটি সাধারণ বছর।
সাংগঠনিক জীববিদ্যা
সাংগঠনিক জীববিদ্যা কম্পিউটার পদ্ধতি এবং গাণিতিকভাবে জৈবিক ব্যবস্থার দৃশ্যমান মডেল প্রকাশ করে। ফলিত জীববিজ্ঞানের বৈজ্ঞানিক গবেষণার ক্ষেত্রে এটি খুবই নতুন প্রকৌশল বিদ্যা। সাংগঠনিক জীববিদ্যা হচ্ছে জীববিজ্ঞান ভিত্তিক একটি শাখা বিজ্ঞান যা মূলতঃ জৈবিক ব্যবস্থার জটিল মিথস্ক্রিয়া নিয়ে কাজ করে। সাংগঠনিক জীববিদ্যা কে জৈব তথ্যবিজ্ঞান এর একটি অংশ হিসেবে ধরা যেতে পারে। এই বিদ্যা বিভিন্ন গাণিতিক হিসাব নিকাশ, বিভিন্ন ধরনের কম্পিউটার পদ্ধতি, পরিসংখ্যান ব্যবহার করে। যেমনঃ হৃদপিন্ডের রক্ত সঞ্চালন মডেল, কিডনীর সাথে দেহের পানি এবং বিষাক্ত দ্রাবর গাণিতিক সম্পর্ক নির্ণয় ইত্যাদী সাংগঠনিক জীববিদ্যার উদাহরণ। মুলতঃ ২০০০ সালের পর থেকে জীববিদ্যার বিভিন্ন অনুষঙ্গ নিয়ে কাজ করতে গিয়ে সাংগঠনিক জীববিদ্যা শব্দটির ব্যবহার বৃদ্ধি পেয়েছে।
ইতিহাস
সাংগঠনিক জীববিদ্যা মূলতঃ এসেছে নিম্নে উল্লেখিত বিষয়বস্তু থেকেঃ
সংশ্লিষ্ট শাখা-প্রশাখা
সাংগঠনিক জীববিদ্যার সংশ্লিষ্ট শাখা প্রশাখার মাঝে কিছু জটিল টেকনোলজিকাল প্লাটফরম রয়েছে।
জৈব তথ্যবিজ্ঞান ও ডাটা এনালাইসিস
কম্পিউটার বিজ্ঞানের শাখা ইনফরমিকস এবং পরিসংখ্যান সাংগঠনিক জীববিদ্যায় ব্যবহৃত হয়।এর মাঝে রয়েছে-
ওরাসিট ভেচাফুট
ওরাসিট ভেচাফুট (জন্ম ১৩ নভেম্বর ১৯৭৬) একজন থাই স্প্রিন্টার। তিনি ১৯৯৬ গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
ভিতরকণিকা ম্যানগ্রোভ
ভিতরকণিকা ম্যানগ্রোভ ভারতের ওড়িশা রাজ্যের একটি ম্যানগ্রোভ জলাভূমি। এটি ব্রাহ্মণী নদী ও বৈতরণী নদীর ব-দ্বীপে ৬৫০ বর্গ কিলোমিটার (৪০০ বর্গ মাইল) এলাকা জুড়ে আচ্ছাদিত।
ইতিহাস
ভিতরকণিকা ম্যানগ্রোভ ১৯৫২ সাল পর্যন্ত জমিদারি বন ছিল। এর পর ওড়িশা সরকার জমিদারি ব্যবস্থা বিলুপ্ত করে এবং বন বিভাগের নিয়ন্ত্রণে জমিদারি বনগুলিকে নিয়ে আসে। ১৯৭৫ সালে, ৬৭২ বর্গ কিমি এলাকাকে ভিতরকণিকা বন্যপ্রাণী অভয়ারণ্য ঘোষণা করা হয়। এলাকা সহ অভয়ারণ্যের কেন্দ্রীয় ১৪৫ বর্গ কিলোমিটার এলাকাকে ১৯৯৮ সালের সেপ্টেম্বরে ভিতরকণিকা জাতীয় উদ্যান ঘোষণা করা হয়। সেপ্টেম্বর ১৯৯৭ সালে নির্মিত হয় গাহিরমাথা সামুদ্রিক বন্যপ্রাণী অভয়ারণ্য, যা ভিতরকারণ্য বন্যপ্রাণী অভয়ারণ্যের পূর্বদিকের সীমানা এবং এটি গাহিরমাথা বিচ ও বঙ্গোপসাগরের উপকূলের অংশকে পরিবেষ্টন করে রয়েছে। ২০০২ সালে ভিতরকণিকা  ম্যানগ্রোভকে আন্তর্জাতিক গুরুত্বের একটি রামসার জলাভূমি হিসাবে মনোনীত করা হয়েছিল।
উদ্ভিদ ও প্রাণী
আভিসেননা, ব্রুগুয়েয়ার, হরিটিয়ার এবং রিজোফোরা সহ বিশ্বের ৭২ প্রজাতির ম্যানগ্রোভের মধ্যে ৬২ প্রজাতির ম্যানগ্রোভের দেখা মেলে ওড়িশার ৬৭২ বর্গকিমির ভিতরকণিকায়। ম্যানগ্রোভগুলিতে উপস্থিত সরীসৃপগুলির মধ্যে রয়েছে নোনা জলের কুমির, কিং কোবরা, ভারতীয় পাইথন এবং বড় গুইসাপ। ২০০৪ সালের আগস্ট মাস থেকে ডিসেম্বর ২০০৬ সালে মধ্যে ২৬৩ টি পাখির প্রজাতি রেকর্ড করা হয়েছিল, যার মধ্যে রয়েছে ১৪৭ টি  পাখির প্রজাতি আবাসিক এবং ৯৯ টি পাখির প্রজাতি অভিবাসী। একটি হেরোনি প্রায় ৪ হেক্টর (৯.৯ একর) এলাকা জুড়ে থাকে, যেখানে ২০০৬ সালে গণনা করে ১১,২৮৭ টি হেরোনি পাওয়া যায়।
অলিভ রেডলি কচ্ছপ জানুয়ারী থেকে মার্চ মাসে সমুদ্র থেকে গাহিরমাথা সৈকতে উঠে আসে। ১৯৭৬ সাল থেকে ১৯৯৬ সাল পর্যন্ত আনুমানিক হিসাব অনুযায়ী অলিভ রেডলি কচ্ছপ প্রতি ঋতুতে গাহিরমাথা সৈকতে গড়ে ২,৪০,০০০ টি বাসা বাঁধে। ১৯৮২ সাল পর্যন্ত প্রতি বছর ৮০,০০০ ব্যক্তিকে আটক করা হয়েছিল। ১৯৮৩ সাল থেকে, কচ্ছপ সংগ্রহ ও বিপণন ও তাদের ডিম নিষিদ্ধ করা হয়।
অদিতি রবি
অদিতি রবি হলেন একজন ভারতীয় মডেল এবং অভিনেত্রী, যিনি মালায়লাম চলচ্চিত্রে অভিনয় করেন। তিনি একজন অভিনেত্রী হওয়ার আগে মডেলিংয়ে ক্যারিয়ার শুরু করেছিলেন, কলেজর পড়ার সময় টাইমস অফ ইন্ডিয়ার জন্য একটি বিজ্ঞাপনের মাধ্যমে। তিনি ২০১৪ সালের চলচ্চিত্র অ্যাংরি বেবিজ ইন লাভের মাধ্যমে তিনি অভিনয়ে আত্মপ্রকাশ করেন, একটি সহায়ক ভূমিকায়। ২০১৭ সালের চলচ্চিত্র আলামারাতে তার প্রথম প্রধান ভূমিকা ছিল।
১২৩৮
১২৩৮ গ্রেগরীয় বর্ষপঞ্জির একটি সাধারণ বছর।
অধর কুমার চ্যাটার্জি
অধর কুমার চ্যাটার্জি (৪ মার্চ ১৯১৪ – ৬ আগস্ট ২০০১) ভারতের নৌবাহিনীর একজন নৌসেনাধ্যক্ষ। তিনি  ৪ মার্চ, ১৯৬৬ থেকে ২৮ ফেব্রুয়ারি ১৯৭০ খ্রিষ্টাব্দ পর্যন্ত এই পদে নিযুক্ত ছিলেন। তিনি ভারতের প্রথম পূর্ণ অ্যাডমিরাল পদে উন্নীত নৌসেনা প্রধান।
প্রথম জীবন
অধর কুমার চ্যাটার্জি ১৯৩৩ খ্রিষ্টাব্দে কলকাতা বিশ্ববিদ্যালয় অধীনস্থ প্রেসিডেন্সি কলেজ থেকে স্নাতক হন। সেই বছরই তিনি রয়্যাল ইন্ডিয়ান নেভিের প্রবেশপথের মানদণ্ডের বিষয়ে কলেজে নোটিশ দেখেছিলেন। তিনি পরীক্ষার আবেদন এবং প্রবেশ পরীক্ষার শীর্ষস্থান অধিকার করেন।
কর্মজীবন
অধর কুমার চ্যাটার্জি ১৯৩৩ খ্রিষ্টাব্দে রয়্যাল ইন্ডিয়ান নৌবাহিনীতে যোগদানের জন্য প্রথম ভারতীয় ক্যাডেট-এন্ট্রি অফিসার ছিলেন। টিএস ডাফরিন বোর্ডে প্রশিক্ষণের পর তাকে যুক্তরাজ্যে পাঠানো হয়েছিল। ১৯৩২ খ্রিষ্টাব্দে ১ সেপ্টেম্বর তিনি উপ-লেফটেন্যান্ট হিসেবে রয়েল ইন্ডিয়ান নেভি কমিশন লাভ করেন এবং তিন বছর পরে ১৯৩৮ খ্রিষ্টাব্দে লেফটেন্যান্ট পদে উন্নীত হন।
তিনি ১৯৪০ খ্রিষ্টাব্দে অ্যান্টি-সাবমেরিন যুদ্ধের জন্য যোগ্যতা অর্জন করেন এবং দ্বিতীয় বিশ্বযুদ্ধে আটলান্টিক ও ভারত মহাসাগরের বিভিন্ন জোনে রয়্যাল নেভি এবং রয়্যাল ইন্ডিয়ান নেভি জাহাজে কর্মরত ছিলেন। তিনি যুদ্ধের সময় রয়্যাল নেভি প্রশিক্ষণ ইনস্টিটিউটে অ্যান্টি-সাবমেরিন যুদ্ধে সংঘর্ষ সম্পর্কে প্রশিক্ষক হিসেবেও কাজ করেছিলেন। যুদ্ধ শেষে ১ সেপ্টেম্বর ১৯৪৬ খ্রিষ্টাব্দে তিনি একজন ভারপ্রাপ্ত লেফটেন্যান্ট-কমান্ডার পদে উন্নীত হন।
১৯৪৭ খ্রিষ্টাব্দের আগস্ট মাসে, কমান্ডার চ্যাটার্জী যুক্তরাজ্যের কর্মীদের কর্মসূচী সম্পন্ন করেন এবং তার প্রত্যাবর্তনকালে নতুন দিল্লির নৌবাহিনীতে নৌ-পরিকল্পনাটির পরিচালক নিযুক্ত হন।
১৯৫০ খ্রিষ্টাব্দের জুন মাসে একজন সক্ষম অধিনায়ক হিসাবে তিনি ভারতীয় নৌবাহিনীর আইএনএস দিল্লি (১৯৪৮)-এর পতাকাধারী জাহাজের অধিনায়ক নিযুক্ত হন। তিনি ক্রুজার কমান্ডার প্রথম ভারতীয় কর্মকর্তা ছিলেন। তিনিই প্রথম ভারতীয় যিনি কামানবাহী জাহাজের নেতৃত্ব দেন। ১৯৫০ খ্রিষ্টাব্দের নভেম্বরে থেকে ১৯৫৩ খ্রিষ্টাব্দের জানুয়ারীর মধ্যে চ্যাটার্জি যুক্তরাজ্যের হাই কমিশনারের নৌ উপদেষ্টা ছিলেন। তিনি যুক্তরাজ্যের বহু নৌ ক্যাডেট এবং জুনিয়র অফিসারদের প্রশিক্ষণ দেন। ১৯৫১ খ্রিষ্টাব্দের ৩০ জুন তাকে ক্যাপ্টেনের মূল পদে পদোন্নতি দেওয়া হয়।
ইম্পেরিয়াল ডিফেন্স কলেজের নেতৃত্বের পর কমোডোর চ্যাটারজিকে ৮ ফেব্রুয়ারি, ১৯৫৮-এ নৌবাহিনীর ডেপুটি চীফ নিযুক্ত করা হয়। মার্চ মাসের ১৯৫৯ খ্রিষ্টাব্দে তিনি রিয়ার অ্যাডমিরাল পদে উন্নীত হন। ১৯৬৪ খ্রিষ্টাব্দের জানুয়ারি মাসে চ্যাটার্জিকে ভারপ্রাপ্ত ভাইস অ্যাডমিরাল পদে উন্নীত করা হয় এবং তিনি জাতীয় প্রতিরক্ষা কলেজের কমান্ড্যান্ট পদে অধিষ্ঠিত হন। ৪ মার্চ, ১৯৬৬ খ্রিষ্টাব্দে তিনি ভারতীয় নৌবাহিনীর সপ্তম প্রধান নিযুক্ত হন। ২২ নভেম্বর, ১৯৬৬ খ্রিষ্টাব্দে ভাইস অ্যাডমিরালের পদে তিনি নিশ্চিত হন এবং ১ মার্চ ১৯৬৮ খ্রিষ্টাব্দে অ্যাডমিরাল পদে পদোন্নতি লাভ করেন। তিনি প্রথম ভারতীয় কর্মকর্তা পদে অধিষ্ঠিত হন। অ্যাডমিরাল চ্যাটার্জী ২8 ফেব্রুয়ারি ১৯৭০ খ্রিষ্টাব্দে ভারতীয় নৌবাহিনী থেকে অবসর গ্রহণ করেন।
ইউথানা থংলেক
ইউথানা থংলেক (জন্ম ১৩ জানুয়ারী ১৯৬৭) একজন থাই স্প্রিন্টার। তিনি ১৯৯২ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
ফ্রান্সে কোভিড-১৯ এর বৈশ্বিক মহামারী
২০১৯-২০ করোনাভাইরাস বৈশ্বিক মহামারীটি ফ্রান্সে পৌঁছেছিল ২৪ জানুয়ারি ২০২০, ফ্রান্স তথা ইউরোপে প্রথম কোভিড -১৯ সংক্রমণের ঘটনাটি বোর্দক্স এ নিশ্চিত করা হয়েছিল। প্রথম পাঁচটি মামলা হ'ল চীন থেকে সম্প্রতি আসা বা ফিরে আসা সমস্ত ব্যক্তি। ২৮  জানুয়ারী, এই  ভাইরাসটি বহনকারী একজন চীনা পর্যটক প্যারিসের হাসপাতালে ভর্তি হন এবং ১৪ ফেব্রুয়ারি তিনি ফ্রান্সে মৃত্যুবরণ করেন যা ফ্রান্সে এই ভাইরাসে আক্রান্ত প্রথম মৃত্যুর ঘটনা।
ফ্রান্সে ১০৩,৫৭৩টি নিশ্চিত সংক্রমণের ঘটনা পাওয়া গেছে, ১৫,৭২৯ জন মারা গেছে এবং ২৮,৮০৫ জন সুস্থ হয়েছে, এটি এখন নিশ্চিত সংক্রমণের ঘটনার সংখ্যা অনুসারে প্রথম প্রাদুর্ভাব শুরু হওয়া চীনকে ছাড়িয়ে এখন পঞ্চম শীর্ষ দেশ হিসাবে দেখা দিয়েছে।  ফ্রান্স ২০২০ সালের ২ এপ্রিল থেকে নার্সিং হোমের মৃত্যুর ঘটনাগুলিও গণনা করছে।  পর্যন্ত ফ্রান্স অবসর হোমগুলিতে  ৩০,৯০২ টি নিশ্চিত বা সন্দেহযুক্ত সংক্রমণের ঘটনা  হিসাবে রিপোর্ট করেছে। (এই পরিসংখ্যানগুলি এখন জাতীয় তালিকায় অন্তর্ভুক্ত রয়েছে)
বড় ফ্লেমিঙ্গো
বড় ফ্লেমিংগো (Phoenicopterus roseus) হলো ফ্ল্যামিংগো পরিবারের সর্বাধিক বিস্তৃত প্রজাতি। আফ্রিকা, দক্ষিণ-পশ্চিম ইউরোপ এবং দক্ষিণ এশিয়ার জলাভূমি অঞ্চলে এটি পাওয়া যায়। এটি ফ্লেমিংগোর সবচেয়ে বড় আকারের প্রজাতি, যার গড় দৈর্ঘ্য ৫ ফুট এবং ভর ৮ পাউন্ড। এদের ডানার দৈর্ঘ্য ৪ থেকে ৬ ফুট। বড় ফ্লেমিংগো বন্য পরিবেশে ২০ বছর পর্যন্ত বেঁচে থাকে। এদের খাদ্যতালিকায় বীজ, শেত্তলা এবং ছোট ছোট ইনভার্টিব্রেটস থাকে।
পাখিটি নোনা জলযুক্ত কাঁদা সমতল এবং অগভীর উপকূলীয় উপহ্রদে বাস করে। এরা পা ব্যবহার করে পানিকে কাদা করে ফেলে, তারপর কাদা হতে ঠোটের মাধ্যমে জল চুষে অন্যত্র ফেলে দেয় এবং ছোট চিংড়ি, বীজ, নীল-সবুজ শেত্তলা, মাইক্রোস্কোপিক জীব এবং মল্লাস্কা ছেঁকে বের করে। বড় ফ্লেমিংগো মূলত মাথা নিচু করে খাবার গ্রহণ করে। এর উপরের চোয়াল নড়াচড়ার যোগ্য এবং তার খুলির সাথে দৃঢ়ভাবে যুক্ত বা স্থির নয়। এটি জুনাগড় রাজ্যের রাষ্ট্রীয় পাখি ছিল।
১২৩৯
১২৩৯ গ্রেগরীয় বর্ষপঞ্জির একটি সাধারণ বছর।
চন্দ্রকান্ত পাটণকর
চন্দ্রকান্ত ত্রিম্বক পাটণকর (चंद्रकांत पाटणकर; জন্ম: ২৪ নভেম্বর, ১৯৩০) তৎকালীন ব্রিটিশ ভারতের মহারাষ্ট্রের রাইগড় এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মহারাষ্ট্র ও মুম্বই দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন চন্দ্রকান্ত পাটণকর।
প্রথম-শ্রেণীর ক্রিকেট
১৯৪৯-৫০ মৌসুম থেকে ১৯৬৭-৬৮ মৌসুম পর্যন্ত চন্দ্রকান্ত পাটণকরের প্রথম-শ্রেণীর খেলোয়াড়ী জীবন চলমান ছিল। নিচেরসারির কার্যকরী ব্যাটসম্যান হিসেবে সুনাম কুড়ান। দুই দশকের অধিক সময় প্রথম-শ্রেণীর ক্রিকেট খেলেন। সমগ্র খেলোয়াড়ী জীবনে ১৫.৭১ গড়ে এক সেঞ্চুরি সহযোগে ৫০৩ রান করেন। ৫৮টি ডিসমিসালের ৩৮টি কটে হয়েছিল।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন চন্দ্রকান্ত পাটণকর। ২৮ ডিসেম্বর, ১৯৫৫ তারিখে কলকাতায় সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
রোহিনী মরিয়াম ইডিকুলা
রোহিনী মরিয়াম ইডিকুলা হলেন একজন ভারতীয় চলচ্চিত্র অভিনেত্রী, উপস্থাপক এবং মডেল, যিনি মালায়ালাম চলচ্চিত্রে কাজের জন্য পরিচিত।
কোপেনহেগেন
thumb|right|কোপেনহেগেন পৌরসভার মানচিত্র কোপেনহেগেন ( or  .; København ) ডেনমার্কের রাজধানী এবং সবচেয়ে জনবহুল শহর, যার জনসংখ্যা প্রায় ১.৪ মিলিয়ন শহুরে এলাকায়, এবং বৃহত্তর কোপেনহেগেন মেট্রোপলিটন এলাকায় ২ মিলিয়নেরও বেশি। শহরটি জিল্যান্ড এবং আমাগার দ্বীপে অবস্থিত, যা সুইডেনের মালমো থেকে ওরেসুন্ড প্রণালী দ্বারা বিচ্ছিন্ন। ওরেসুন্ড ব্রিজ দুটি শহরকে রেল ও সড়কপথে সংযুক্ত করেছে।
মূলত একটি ভাইকিং ফিশিং পল্লী 10 শতকে প্রতিষ্ঠিত হয়েছিল যা বর্তমানে গ্যামেল স্ট্র্যান্ডের আশেপাশে, কোপেনহেগেন ১৫ শতকের প্রথম দিকে ডেনমার্কের রাজধানী হয়ে ওঠে। ১৭ শতকের শুরুতে, এটি তার প্রতিষ্ঠান, প্রতিরক্ষা এবং সশস্ত্র বাহিনীর সাথে ক্ষমতার একটি আঞ্চলিক কেন্দ্র হিসাবে তার অবস্থানকে সুসংহত করে। রেনেসাঁর সময় শহরটি কালমার ইউনিয়নের কার্যত রাজধানী হিসাবে কাজ করেছিল, রাজতন্ত্রের আসন হওয়ায়, সুইডেন এবং নরওয়ের সাথে একটি ব্যক্তিগত ইউনিয়নে বর্তমান দিনের নর্ডিক অঞ্চলের সংখ্যাগরিষ্ঠ অংশকে শাসন করে যেটি ডেনিশ রাজা রাষ্ট্রের প্রধান হিসাবে কাজ করে। শহরটি 120 বছরেরও বেশি সময় ধরে ইউনিয়নের অধীনে স্ক্যান্ডিনেভিয়ার সাংস্কৃতিক ও অর্থনৈতিক কেন্দ্র হিসাবে বিকাশ লাভ করেছিল, 15 শতকের শুরু থেকে 16 শতকের শুরু পর্যন্ত যখন ইউনিয়নটি বিদ্রোহের মাধ্যমে সুইডেনের সাথে বিলুপ্ত হয়ে যায়। 18 শতকে প্লেগ প্রাদুর্ভাব এবং অগ্নিকাণ্ডের পরে, শহরটি পুনর্নির্মাণের সময়কালের মধ্যে দিয়েছিল। এর মধ্যে রয়েছে ফ্রেডেরিকস্টাডেনের মর্যাদাপূর্ণ জেলা নির্মাণ এবং রয়্যাল থিয়েটার এবং রয়্যাল একাডেমি অফ ফাইন আর্টসের মতো সাংস্কৃতিক প্রতিষ্ঠানের প্রতিষ্ঠা। 19 শতকের গোড়ার দিকে আরও বিপর্যয়ের পরে যখন হোরাটিও নেলসন ড্যানো-নরওয়েজিয়ান নৌবহর আক্রমণ করেছিলেন এবং শহরটিতে বোমাবর্ষণ করেছিলেন, ডেনিশ স্বর্ণযুগের সময় পুনর্নির্মাণ কোপেনহেগেনের স্থাপত্যে একটি নিওক্লাসিক্যাল চেহারা নিয়ে আসে। পরবর্তীতে, দ্বিতীয় বিশ্বযুদ্ধের পর, ফিঙ্গার প্ল্যানটি শহরের কেন্দ্র থেকে বিস্তৃত পাঁচটি শহুরে রেলপথ বরাবর আবাসন ও ব্যবসার উন্নয়নকে উৎসাহিত করে।
21 শতকের পালা থেকে, কোপেনহেগেন শক্তিশালী শহুরে ও সাংস্কৃতিক উন্নয়ন দেখেছে, যা তার প্রতিষ্ঠান এবং অবকাঠামোতে বিনিয়োগের মাধ্যমে সহজতর হয়েছে। শহরটি ডেনমার্কের সাংস্কৃতিক, অর্থনৈতিক ও সরকারি কেন্দ্র; এটি কোপেনহেগেন স্টক এক্সচেঞ্জ সহ উত্তর ইউরোপের অন্যতম প্রধান আর্থিক কেন্দ্র। কোপেনহেগেনের অর্থনীতি সেবা খাতে দ্রুত উন্নয়ন দেখেছে, বিশেষ করে তথ্যপ্রযুক্তি, ফার্মাসিউটিক্যালস এবং পরিচ্ছন্ন প্রযুক্তিতে উদ্যোগের মাধ্যমে। Øresund সেতুর সমাপ্তির পর থেকে, কোপেনহেগেন সুইডিশ প্রদেশ স্ক্যানিয়া এবং এর বৃহত্তম শহর মালমোর সাথে ক্রমশ একীভূত হয়ে Øresund অঞ্চল গঠন করেছে। বিভিন্ন জেলার সাথে সংযোগকারী বেশ কয়েকটি সেতুর সাথে, শহরের দৃশ্য পার্ক, প্রমোনাড এবং ওয়াটারফ্রন্ট দ্বারা চিহ্নিত করা হয়। কোপেনহেগেনের ল্যান্ডমার্ক যেমন টিভোলি গার্ডেন, দ্য লিটল মারমেইড মূর্তি, আমালিয়েনবার্গ এবং ক্রিশ্চিয়ানসবার্গ প্রাসাদ, রোজেনবার্গ ক্যাসেল, ফ্রেডেরিক চার্চ, বোরসেন এবং অনেক যাদুঘর, রেস্তোরাঁ এবং নাইটক্লাব উল্লেখযোগ্য পর্যটক আকর্ষণ।
কোপেনহেগেনে কোপেনহেগেন বিশ্ববিদ্যালয়, ডেনমার্কের টেকনিক্যাল ইউনিভার্সিটি, কোপেনহেগেন বিজনেস স্কুল এবং আইটি ইউনিভার্সিটি অফ কোপেনহেগেন রয়েছে। কোপেনহেগেন বিশ্ববিদ্যালয়, 1479 সালে প্রতিষ্ঠিত, ডেনমার্কের প্রাচীনতম বিশ্ববিদ্যালয়। কোপেনহেগেন ফুটবল ক্লাব এফ.সি. কোপেনহেগেন এবং ব্র্যান্ডবি আইএফ। বার্ষিক কোপেনহেগেন ম্যারাথন 1980 সালে প্রতিষ্ঠিত হয়েছিল। কোপেনহেগেন বিশ্বের সবচেয়ে সাইকেল-বান্ধব শহরগুলির মধ্যে একটি।
Movia হল পাবলিক গণ ট্রানজিট কোম্পানী যা বোর্নহোম বাদে পূর্ব ডেনমার্কে পরিষেবা প্রদান করে। 2002 সালে চালু হওয়া কোপেনহেগেন মেট্রো কেন্দ্রীয় কোপেনহেগেন পরিষেবা দেয়। অতিরিক্তভাবে, কোপেনহেগেন এস-ট্রেন, লোকালটগ (ব্যক্তিগত রেলপথ), এবং উপকূলরেখা নেটওয়ার্ক কেন্দ্রীয় কোপেনহেগেনকে অদূরবর্তী বরোতে পরিষেবা দেয় এবং সংযুক্ত করে। প্রতি মাসে প্রায় 2.5 মিলিয়ন যাত্রীদের সেবা দেয়, কোপেনহেগেন বিমানবন্দর, কাস্ট্রুপ, নর্ডিক দেশগুলির মধ্যে সবচেয়ে ব্যস্ত বিমানবন্দর।
আকাশপথে
কোপেনহেগেন এয়ারপোর্ট
কালীঘাট মিলন সংঘ ফুটবল ক্লাব
কালীঘাট মিলন সংঘ ফুটবল ক্লাব (অপর নাম কালীঘাট ফুটবল ক্লাব বা কালীঘাট মিলন সংঘ বা কালীঘাট এমএস ) হল পশ্চিমবঙ্গের কলকাতার কালীঘাট অঞ্চল-ভিত্তিক একটি ভারতীয় পেশাদার ফুটবল ক্লাব। এই ক্লাবটি কলকাতা ফুটবল লিগে অংশগ্রহণ করে। ১৯৪৪ সালে প্রতিষ্ঠিত কালীঘাট মিলন সংঘ বরাবর একটি অপেশাদার ফুটবল ক্লাব হলেও ২০১২ সালের জানুয়ারি মাসে ক্লাব কর্তৃপক্ষ পেশাদার ফুটবলে যোগদানের কথা ঘোষণা করেন এবং ভারতীয় ফুটবল লিগ ব্যবস্থার দ্বিতীয় সারি আই-লিগ দ্বিতীয় ডিভিশনে গৃহীত হয়।
কলকাতা প্রিমিয়ার ডিভিশন ম্যাচগুলির জন্য এই ক্লাবটি কলকাতার বিভিন্ন স্টেডিয়াম ব্যবহার করে। কিন্তু এই ক্লাবের অধিকাংশ ম্যাচ আয়োজিত হয় ৮৫,০০০ আসন-বিশিষ্ট বিবেকানন্দ যুবভারতী ক্রীড়াঙ্গনে।
প্রতিষ্ঠা ও যাত্রাপথ
১৯৪৪ সালে কলকাতার কালীঘাটে একটি সাংস্কৃতিক সমিতি হিসেবে কালীঘাট মিলন সংঘ প্রতিষ্ঠিত হয়। সেই সময় থেকেই ধীরে ধীরে এই ক্লাবটি জেলা থেকে শুরু করে রাজ্য ও জাতীয় স্তরে ক্রীড়া প্রতিযোগিতায় অংশ নিতে শুরু করে। ১৯৬৬ সালে ক্লাবটির ফুটবল দল চালু হয় এবং তা ভারতীয় ফুটবল অ্যাসোশিয়েসনের (আইএফএ) লাইসেন্স অর্জন করে অ্যালেন লিগে অংশগ্রহণ করে। ১৯৮৯ সালে প্রথম এই ক্লাবটি কলকাতা ফুটবল লিগে প্রথম বিভাগে খেলার যোগ্যতা অর্জন করে।
বর্তমান সময়
২০০৮ সালে কালীঘাট মিলন সংঘ প্রথম বিভাগীয় চ্যাম্পিয়ন হয় এবং যার ফলে ২০০৯ সালে প্রথম কলকাতা প্রিমিয়ার ডিভিশনে স্থান অর্জন করে। ২০১১ সালে অল এয়ারলাইনস গোল্ড কাপ জয় ছিল এই দলের সর্বাপেক্ষা উল্লেখযোগ্য সাফল্যগুলির অন্যতম।
২০১২ সালের জানুয়ারি মাসে কালীঘাট মিলন সংঘ সর্বভারতীয় ফুটবল ফেডারেশনের থেকে ভারতীয় ফুটবলের দ্বিতীয় সারি আই-লিগ দ্বিতীয় বিভাগে অংশগ্রহণের শংসাপত্র অর্জন করে এবং আই-লিগ যোগ্যতাসম্পন্নদের সর্বশেষ রাউন্ডে উত্তীর্ণ হয়। দলটি ২০১৩ আই-লিগ দ্বিতীয় বিভাগেও অংশগ্রহণ করেছিল।
কালীঘাট মিলন সংঘ ২০১৪ আই-লিগ দ্বিতীয় বিভাগে অংশ গ্রহণ করে আই-লিগ যোগ্যতাসম্পন্নদের ফাইনাল রাউন্ডে উত্তীর্ণ হয়েছিল  এবং আটটি ম্যাচ খেলে ১৪ পয়েন্ট অর্জন করেছিল।
ফুটবল খেলা ছাড়াও ২০২১ সালের মে মাস থেকে কালীঘাট মিলন সংঘ রাজ্য ফুটবল নিয়ন্ত্রক সংস্থা আইএফএ ও সাউদার্ন সমিতির সঙ্গে একযোগে পশ্চিমবঙ্গে কোভিড-১৯ অতিমারী মোকাবিলায় জনসাধারণকে বিনামূল্যে টিকা পেতে সাহায্য করে।
ঘরোয়া স্টেডিয়াম
কালীঘাট মিলন সংঘ জাতীয় ফুটবল লিগের সব ক’টি পূর্ববর্তী টুর্নামেন্টে ঘরোয়া ম্যাচগুলি খেলেছিল ৮৫,০০০ আসন-বিশিষ্ট বিবেকানন্দ যুবভারতী ক্রীড়াঙ্গনে।
কলকাতা ফুটবল লিগে কালীঘাট মিলন সংঘ প্রায় ২০,০০০ দর্শকাসন-বিশিষ্ট রবীন্দ্র সরোবর স্টেডিয়ামেও খেলেছে।
মালিকানা
ক্লাবটির মালিক হল কালীঘাট মিলন সংঘ ফুটবল ক্লাব প্রাইভেট লিমিটেড নামে একটি বেসরকারি সংস্থা। ২০১১ সালের ১৮ নভেম্বর সংস্থাটি নথিভুক্ত হয়। এটির কার্যালয় ৩২, হরিশ চ্যাটার্জি স্ট্রিট, কালীঘাট, কলকাতা ৭০০০২৬ ঠিকানায় অবস্থিত। অজিত বন্দ্যোপাধ্যায় ও আবেশ বন্দ্যোপাধ্যায় এই ক্লাবের বোর্ড সদস্য ও পরিচালক।
অন্যান্য বিভাগ
ফুটবল ছাড়াও কালীঘাট মিলন সংঘের অন্যান্য সক্রিয় ক্রীড়া বিভাগ রয়েছে। কালীঘাট ক্লাব নামে পুরুষদের ক্রিকেট দলটি তার অন্যতম। এই দলটি ময়দানে অনুশীলন করে এবং কালীঘাট মাঠে খেলে। কখনও কখনও দলটি ইডেন গার্ডেনেও খেলে। ক্রিকেট বিভাগটির কার্যালয় আউটরাম রোডে ময়দান তাঁবুতে অবস্থিত। ক্রিকেট দলটি প্রধানত ক্রিকেট অ্যাসোসিয়েশন অফ বেঙ্গল (সিএবি) প্রথম বিভাগীয় ট্যুর্নামেন্টগুলিতে খেলে এবং জে. সি. মুখার্জি টি-২০ ট্রফি, এ. এন. ঘোষ মেমোরিয়াল ট্রফি, সিএবি ওয়ান ডে লিগ ও প্রবীর সেন ট্রফির মতো ট্যুর্নামেন্টেও অংশ নেয়।
২০১৮ সালের মে মাসে ভারতীয় জাতীয় দলের সদস্য ঋদ্ধিমান সাহা তরুণ শিক্ষার্থীদের জন্য কালীঘাট ক্লাবে একটি ক্রিকেট কোচিং ক্যাম্প চালু করেন। এটির নাম কালীঘাট মিলন সংঘ প্রবীর সেন স্মৃতি কোচিং ক্যাম্প।